Eνεργοποίηση λογισμικού Adobe

Τι είναι η ενεργοποίηση;

Ενεργοποίηση είναι η διαδικασία επικύρωσης της εγκατάστασης του λογισμικού σας, για να είναι δυνατή η χρήση του προϊόντος σε έναν συγκεκριμένο υπολογιστή. Τα δικαιώματα χρήσης για το προϊόν παραχωρούνται από το συμφωνητικό άδειας χρήσης του λογισμικού.

Τι δικαιώματα παρέχει το συμφωνητικό άδειας χρήσης του προϊόντος μου;

Το συμφωνητικό άδειας χρήσης του προϊόντος Adobe επιτρέπει την εγκατάσταση και χρήση του προϊόντος σε έναν κύριο υπολογιστή, καθώς και σε έναν δευτερεύων (σε έναν επιτραπέζιο υπολογιστή στο σπίτι ή σε έναν φορητό υπολογιστή), με την προϋπόθεση ότι τα δύο αντίγραφα δεν χρησιμοποιούνται ταυτόχρονα. Για περισσότερες πληροφορίες σχετικά με τις άδειες χρήσης του λογισμικού Adobe δείτε συμφωνητικά άδειας χρήσης προϊόντων Adobe.

Κατά τη διάρκεια της ενεργοποίησης μεταδίδονται προσωπικές πληροφορίες;

Όχι. Η ενεργοποίηση είναι ανώνυμη και δεν γίνεται μετάδοση πληροφοριών προσωπικής ταυτοποίησης. Ο μοναδικός σειριακός αριθμός που έχει εκχωρηθεί σε κάθε αντίγραφο του λογισμικού Adobe έχει συνδυαστεί με ένα “αναγνωριστικό συστήματος” για τον υπολογιστή σας. Όταν ενεργοποιείτε το προϊόν, το αναγνωριστικό συστήματος, ο σειριακός αριθμός του προϊόντος και το όνομα συμβολοσειράς του υπολογιστή μεταδίδονται στην Adobe προκειμένου να εξασφαλιστεί ότι κάθε γνήσιο αντίγραφο δεν ενεργοποιείται περισσότερες φορές από το επιτρεπτό όριο. Το σύστημα ενεργοποίησης δεν συλλέγει, μεταδίδει ή χρησιμοποιεί καμία προσωπική πληροφορία.

Έχω χρησιμοποιήσει λογισμικό Adobe με ενεργοποίηση στο παρελθόν. Ποια η διαφορά σε αυτό;

Η Adobe απλοποίησε τη διαδικασία ενεργοποίησης. Στο παρελθόν, η ενεργοποίηση έπρεπε να ολοκληρωθεί εντός 30 ημερών από την πρώτη χρήση του προϊόντος. Από το Acrobat 9 και έπειτα, το λογισμικό ενεργοποιείται αυτόματα με τον εντοπισμό ενεργούς σύνδεσης στο Internet. Η ενεργοποίηση πραγματοποιείται "σιωπηρά" στο παρασκήνιο. Η ενεργοποίηση μέσω τηλεφώνου δεν είναι πλέον απαραίτητη και δεν θα παρέχεται ως επιλογή.

Πώς μπορώ να ενεργοποιήσω το λογισμικό εάν δεν διαθέτω σύνδεση στο Internet;

Το λογισμικό Adobe εντοπίζει πότε υπάρχει διαθέσιμη σύνδεση στο Internet και ξεκινά τη διαδικασία ενεργοποίησης αυτόματα. Εάν δεν υπάρχει διαθέσιμη σύνδεση, το προϊόν θα συνεχίσει να λειτουργεί κανονικά και θα επιχειρεί την ενεργοποίηση στις επόμενες περιόδους λειτουργίας.

Μπορώ να μεταφέρω την άδεια χρήσης σε έναν άλλο υπολογιστή;

Ναι. Μπορείτε να απενεργοποιήσετε το λογισμικό στον κύριο ή στον δευτερεύοντα υπολογιστή και να το χρησιμοποιήσετε στον νέο. Μια άδεια χρήσης μπορεί να απενεργοποιηθεί έως 20 φορές. Εάν επιχειρήσετε να το απενεργοποιήσετε περισσότερες από 20 φορές, η απενεργοποίηση δεν θα πραγματοποιηθεί και το λογισμικό θα παραμείνει ενεργοποιημένο στον υπολογιστή.

Τι γίνεται εάν ο υπολογιστής μου κλαπεί ή υποστεί βλάβη που δεν διορθώνεται;

Εάν ο υπολογιστής σας κλαπεί ή υποστεί βλάβη που δεν διορθώνεται ή εάν ο σκληρός δίσκος αποκτήσει νέο είδωλο, η ενεργοποίηση θα χαθεί. Σε κάθε περίπτωση, μπορείτε να εγκαταστήσετε και να ξεκινήσετε τη χρήση του προϊόντος σας Adobe στον νέο υπολογιστή σας, και το λογισμικό θα εντοπίσει αυτόματα το πρόβλημα, εάν ενεργοποιηθεί ταυτόχρονα σε δύο υπολογιστές. Η διαδικασία ενεργοποίησης θα σας καθοδηγήσει στη διαδικασία της νέας ενεργοποίησης, ακόμα και αν ο προηγούμενος υπολογιστής δεν είναι πλέον διαθέσιμος.

Ο σειριακός μου αριθμός απορρίφθηκε. Τι σημαίνει αυτό;

Κατά τη διαδικασία της ενεργοποίησης, η εφαρμογή ενεργοποίησης της Adobe μπορεί να καθορίσει ότι ο σειριακός αριθμός που εισάγατε είναι είτε μη έγκυρος (μη αυθεντικός) ή έχει ανακληθεί. Σε κάθε περίπτωση, θα λάβετε ένα σχετικό μήνυμα και θα σας δοθεί η δυνατότητα να εισάγετε ένα νέο σειριακό αριθμό για το προϊόν λογισμικού Adobe που διαθέτετε.

Η εταιρεία μου προμηθεύτηκε άδειες χρήσης μεγάλης ποσότητας για τις εφαρμογές της Adobe. Πώς με επηρεάζει η ενεργοποίηση;

Η ενεργοποίηση προϊόντος ισχύει κυρίως για τις μεμονωμένες εκδόσεις λιανικής του Adobe Acrobat 9 και γενικά δεν αφορά τα προγράμματα Open Options της Adobe. Ωστόσο, σε ορισμένες περιοχές η ενεργοποίηση μπορεί να ισχύει για ορισμένα προγράμματα αδειών χρήσης σε μεγάλες ποσότητες. Οι πελάτες αδειών χρήσης σε ποσότητες, οι οποίοι παραγγέλνουν προϊόντα λογισμικού της Adobe, πρέπει να παραγγείλουν και τα συγκεκριμένα για το προϊόν CD με τις άδειες χρήσης. Εάν έχετε απορίες, επικοινωνήστε με τον εξουσιοδοτημένο μεταπωλητή ή εκπρόσωπο εξυπηρέτησης πελατών της Adobe ή δείτε την τοποθεσία Adobe Open Options.

Σε ποιον μπορώ να απευθυνθώ για περισσότερες πληροφορίες;

Μπορείτε να επικοινωνήσετε με έναν εκπρόσωπο εξυπηρέτησης πελατών της Adobe για βοήθεια σχετικά με το πρόβλημα ενεργοποίησης που αντιμετωπίζετε.

Πρόσθετες πληροφορίες και λεπτομέρειες σχετικά με την ενεργοποίηση υπάρχουν διαθέσιμες στο Κέντρο ενεργοποίησης προϊόντος Adobe.